શહેરના કાળીયાબીડના ભગવતી સર્કલ, લીલા સર્કલ, ભાંગલીગેટ, ભીડભંજન મહાદેવ, તળાવ વિસ્તાર, વિઠ્ઠલવાડી, આરટીઓ સર્કલ, સહિતના વિસ્તારોમાં પાણી ભરાયા હતા તો વળી શહેરના રેલ્વે સ્ટેશન વિસ્તારમાં બજારોમાં અને લોકોના ઘરોમાં ગોઠણસમા પાણી ભરાતા લોકોની મુશેલીઓ વધી હતી, ક્યાંક લોકોના વાહનો અડધા ડૂબેલા જોવા મળ્યા હતા તો ક્યાંક ઘરોમાં પાણી ઘુસતા લોકો પાણી બહાર કાઢવાની મથામણ કરતા નજરે પડ્યા હતા, ક્યાંક ક્યાંક તો લોકો મનપાના પાપે મુશ્કેલીમાં મુકાયા હતા અને ઘરોમાં પાણી ડ્રેનેજ ના પાણી ઘૂસવાના કારણે ઘરવખરી પલળી ગઈ હતી, માણસ તો માણસ પણ મનપા ના પાપે ભગવાનને પણ છોડ્યા ના હતા, શહેરના રેલ્વે સ્ટેશન વિસ્તારમાં આવેલ પખાલીવાડમાં હનુમાનજીના મંદિરમાં ડ્રેનેજના પાણી ઘુસી ગયા હતા.